BASES PROCESO SELECTIVO CONDUCTOR-OPERARIO
ADMINISTRACIÓN LOCAL — Municipal — Lalín (Persoal, oposicións, 26/02/2016)

A Xunta de Goberno Local do Concello de Lalin, na sesión ordinaria que tivo lugar o día 1 de febreiro de 2016, aprobou as bases reguladoras do proceso selectivo para a contratación dun conductor-operario de obras e servizos municipais, cuxo texto literal é o seguinte: A través das presentes bases regúlase o proceso de selección de UN CONDUCTOR-OPERARIO DE OBRAS E SERVIZOS MUNICIPAIS para o Concello de Lalín, polo sistema de oposición libre, en réxime laboral fixo, con xornada laboral completa, praza incluida na plantilla de persoal laboral deste Concello de Lalin, dotada coas retribucións básicas correspondentes ao grupo AG. P, (C. D. 13, C. E. 3.397,82 €), pagas extraordinarias, e demáis retribucións que lle correspondan con arranxo á lexislación vixente e a plantilla de persoal deste Concello. A praza é obxecto de cobertura de conformidade coa relación de postos de traballo (RPT) deste Concello correspondente ao ano 2016, e incluída na oferta de emprego público para o exercicio 2015, aprobada por acordo da Xunta de Goberno Local con data 27 de marzo de 2015. O carácter da contratación será de laboral fixo, en réxime de dedicación a xornada completa. As retribucións serán as establecidas para dita praza na relación de postos de traballo e no orzamento correspondente ao ano 2016 para este Concello de Lalín. Desenvolvemento de labores de conducción da distinta maquinaria municipal, así como a realización de tarefas propias de operario no departamento de obras e servizos municipais.1. Para seren admitidos á realización das probas selectivas os aspirantes deberán reunir os seguintes requisitos: a) Ser español ou posuír a nacionalidade de calquera dos Estados membros da Unión Europea ou a dalgún dos Estados aos que sexa de aplicación a libre circulación de traballadores nos termos definidos no Tratado Constitutivo da Unión Europea, en virtude dos Tratados Internacionais celebrados pola Unión Europea e ratificados por España, todo elo nos termos do artigo 57 do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público. b) Ter cumpridos os 18 anos da idade, e non superar a idade máxima de xubilación. c) Estar en posesión do título de graduado en educación secundaria obrigatoria ou graduado escolar ou equivalentes aos efectos laborais, aos efectos establecidos na actual e vixente Lei Orgánica 2/2006, de 3 de maio, de Educación. (ART.14 Real Decreto 806/2006, de 30 de xuño). d) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. e) Non ter sido separado do servizo de ningunha Administración Pública en virtude de expediente disciplinario nin atoparse inhabilitado, por sentenza firme, para o exercicio de funcións públicas. f) Non incurrir en causa de incapacidade ou incompatibilidade dacordo coa lexislación vixente.2. Todos os requisitos esixidos no apartado anterior deberán posuílos os aspirantes no día de remate do prazo para a presentación de solicitudes e conservalos, ao menos, ata a data do seu nomeamento como persoal laboral, no seu caso.1. Estar en posesión como mínimo dos carnets de conducir das categorías B e C.1. As solicitudes para tomar parte neste proceso selectivo faranse mediante instancia dirixida ó señor alcalde, no modelo que se facilitará no Rexistro Xeral do Concello, na que se fará constar que se reúnen todos e cada un dos requisitos establecidos na Base Cuarta desta convocatoria. As solicitudes presentaranse no citado rexistro (os días laborais de 8:00 a 15:00 horas) durante o prazo de vinte (20) días naturais, que se iniciará o día seguinte ó da publicación do anuncio da convocatoria na última das publicacións “Boletín Oficial da Provincia (BOP), Diario Oficial de Galicia (DOG) e Boletín Oficial do Estado (BOE)”. A convocatoria tamén se publicará nun xornal de tirada provincial. Así mesmo poderanse presentar na forma que determina o artigo 38.4 da Lei 30/1992, de Réxime Xurídico das Administracións Públicas e do Procedemento Administrativo Común; neste caso, os concursantes deberán comunicalo mediante telegrama ou telefax durante o mesmo prazo que o de presentación de instancias.2. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das bases desta convocatoria.3. Será requisito necesario para participar nas probas selectivas aboar os “dereitos de exame”, que poderán satisfacerse directamente na Tesourería deste Concello, ou ben mediante xiro postal, telegráfico ou transferencia bancaria dirixida ao Concello de Lalín (Núm. de conta: A BANCA ES 35 2080 5429 67 3110119045. Debendo indicarse o Nome, Apelidos e Praza a que se opta). Nestes últimos supostos, os gastos de tramitación que, no seu caso, determinen a entidade bancaria ou os servizos postais correrán por conta do solicitante. De non realizarse o pagamento directamente na Tesourería Municipal, o solicitante fará constar na súa instancia a data do xiro ou da transferencia e o número de resgardo. Os aspirantes deberán aboar en concepto de dereitos de exame o importe de 15 € (quince euros). En ningún caso o mero pagamento dos dereitos de exame suporá substituir o trámite de presentación en tempo e forma da solicitude, tal e como se indica nas bases da convocatoria. Os dereitos de exame reintegraránselles aos interesados que sexan excluídos definitivamente da lista de admitidos.4. Os aspirantes con algunha minusvalía deberán indicalo na súa solicitude e, no seu caso, solicitarán as posibles adaptacións de tempo e de medios que necesiten, aportando a este efecto a correspondente xustificación acreditativa.5. Os aspirantes quedan vinculados aos datos que fixeron constar na solicitude, se ben os erros de feito que poidan advertirse poderán subsanarse ou repararse en calquera momento ben de oficio, ben a instancia de parte.1. Rematado o prazo dos 20 días naturais fixado para a presentación de solicitudes, por resolución da alcaldía acordarase a aprobación da lista de admitidos e excluídos, con especificación, no seu caso, dos motivos de exclusión, a cal se publicará no taboleiro de anuncios da Casa Consistorial, e na páxina web do concello www.lalin. gal (Concello Aberto-Procesos Selección Persoal). 2. Os aspirantes excluídos disporán dun prazo de 10 días hábiles, contados a partires do seguinte ao da publicación do acordo, para poder subsanar ou emendar, no seu caso, o defecto que houbera motivado a exclusión. No suposto de producirse reclamacións deberá tomarse novo acordo estimándoas ou desestimándoas con publicación da lista definitiva no taboleiro de anuncios e na páxina web do concello. No caso de non presentarse reclamacións polos aspirantes excluídos (de existir) a lista publicada terá carácter definitivo. O proceso de selección será de oposición libre. O Tribunal cualificador deste concurso-oposición terá a seguinte composición: Presidente: Un funcionario/a municipal. Secretario: Secretario Xeral do Concello ou persoa en quen delegue. Vocais: tres funcionarios ou persoal laboral fixo da Administración Local.1. O Tribunal de selección, nomeado pola Alcaldía, será colexiado e a súa composición deberá axustarse aos principios de imparcialidade e profesionalidade dos seus membros. Tenderase, así mesmo, á paridade entre muller e home.2. O persoal de elección ou de designación política, os funcionarios interinos e o persoal eventual non poderán formar parte dos órganos de selección.3. A pertenza aos órganos de selección será sempre a título individual non podendo ostentarse esta en representación ou por conta de ninguén.4. Todos os membros do tribunal deberán posuír unha titulación ou especialización igual ou superior á esixida para acceder ao posto de traballo convocado. Todos os membros do tribunal terán voz e voto, incluído o Secretario.5. O tribunal poderá dispoñer a incorporación aos seus traballos de asesores especialistas, con voz e sen voto, cando a natureza ou as circunstancias así o aconsellen, limitándose os mencionados asesores a prestar a súa colaboración nas súas especialidades técnicas.6. Os membros do tribunal deberán absterse de intervir, comunicándollo ao Alcalde, cando concorra neles algunha das circunstancias previstas no artigo 28 da Lei 30/92 do réxime xurídico das administracións públicas e procedemento administrativo común, así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo, os aspirantes poderán recusar aos membros do tribunal cando concorra neles algunha das circunstancias previstas para a abstención e de conformidade co establecido no artigo 29 da Lei 30/92.1. A data e hora na que deberá constituírse o Tribunal (aos efectos de elaboración das probas) será determinada mediante acta xuntamente coa aprobación da lista definitiva de admitidos e a data da celebración do primeiro exercicio, a cal publicarase no taboleiro de anuncios do concello e na páxina web do concello.2. Os aspirantes serán convocados para cada exercicio en chamamento único, quedando decaídos no seu dereito os opositores que non compareceran a realizalo, salvo os casos debidamente xustificados que serán resoltos motivadamente polo Tribunal.3. Os aspirantes deberán presentarse para a realización de cada exercicio provistos do DNI, pasaporte ou tarxeta de residencia, así como dos medios materiais adecuados e necesarios para a práctica dos mesmos.4. En calquera momento o Tribunal poderá requirir aos opositores para que acrediten a súa identidade.5. A orde de actuación dos opositores para a realización daqueles exercicios que non poidan facerse de xeito simultáneo, comezará polos que o primeiro apelido corresponda coa letra que determine a Resolución da Consellería de Presidencia, Relacións Institucionais e Administración Pública para o ano de celebración dos exercicios.6. Se en calquera momento do proceso selectivo chegara a coñecemento do Tribunal que algún dos aspirantes non posúe a totalidade dos requisitos esixidos na respectiva convocatoria, previa audiencia do interesado, propoñerase á Xunta de Goberno Local a súa exclusión indicando as inexactitudes ou falsidades observadas ós efectos procedentes.7. Concluído cada un dos exercicios da oposición correspondente, o Tribunal fará pública, no Taboleiro de Anuncios e na páxina web do concello, unha relación con todas as puntuacións de todos os aspirantes presentados por orde de puntuación, outra relación por orde alfabética, e outra relación dos aspirantes que superaron a proba con indicación da puntuación obtida. Os opositores non incluídos na lista de seleccionados terán a consideración de non aptos.8. A relación de aprobados en cada exercicio polo Tribunal deberá publicarse no taboleiro de anuncios e na páxina web do concello, a lo menos con 12 horas de antelación, á nova reunión do Tribunal cando se trate do mesmo exercicio e con 24 horas de antelación cando se trate dun novo exercicio.9. Dende o total remate dun exercicio ou proba ata o comezo do seguinte deberán transcorrer a lo menos 48 horas e un máximo de 45 días naturais.10. Contra os acordos do Tribunal poderá interpoñerse recurso administrativo ante o órgano competente conforme ao previsto na Lei de Réxime Xurídico das Administracións Públicas e do Procedemento Administrativo Común. Consistirá en contestar por escrito a un cuestionario tipo test, aos efectos de dar cumprimento ao prevido no Decreto Lexislativo 1/2008, do 13 de marzo, de 50 preguntas con respostas alternativas baseadas no contido do programa da convocatoria, durante un período de 60 minutos e determinado polo Tribunal, que se reunirá na data que se acorde no momento da súa constitución, aos efectos da elaboración do mesmo. Esta proba será cualificada de 0 a 10 puntos, sendo preciso alcanzar un mínimo de 5 puntos para superalo, correspondéndolle ao tribunal determinar o nivel de coñecementos esixidos para alcanzar a puntuación mínima. Neste exercicio tipo test tódalas preguntas terán o mesmo valor, e na corrección do mesmo penalizaranse as preguntas mal contestadas, de xeito que por cada 3 preguntas incorrectas descontarase unha correcta ou a súa parte proporcional, 2/0,66 e 1/0,33. As respostas en branco non penalizarán. A data, a hora e mailo lugar en que darán comezo esta proba serán determinados polo Tribunal, publicándose taboleiro de anuncios do concello así coma na páxina web www.lalin. gal. Este anuncio servirá de convocatoria aos aspirantes, que deberán presentarse provistos de DNI ou documento fidedigno da súa personalidade (que será valorado polo Tribunal). O exercicio práctico consistirá na realización de distintas probas de condución e manexo de vehículos e maquinaria municipal (motoniveladora, retroescavadora, camión de bacheo.) que serán determinadas polo Tribunal, sempre relativas ás tarefas propias das funcións asignadas ás prazas. Neste exercizo valoraráse o correcto manexo da maquinaria, así coma o cumprimento das normas de seguridade e saúde laboral. Este exercicio será cualificado de 0 a 10 puntos, sendo necesario para aprobar o mesmo e acceder ao seguinte obter unha puntuación mínima de cinco puntos. A cualificación final virá determinada pola suma das cualificacións parciais obtidas polos aspirantes que foran superando todos e cada un dos sucesivos exercicios obrigatorios e eliminatorios. A data, a hora e mailo lugar en que darán comezo esta proba serán determinados polo Tribunal, publicándose taboleiro de anuncios do concello e na páxina web. Este anuncio servirá de convocatoria aos aspirantes, que deberán presentarse provistos de DNI ou documento fidedigno da súa personalidade (que será valorado polo Tribunal). A execución desta proba será pública, e levarase a cabo a gravación da mesma por medios audiovisuais, có obxecto de facilitar dun xeito máis exhaustivo a valoración do exercicio, do cal se deixará constancia expresa na acta correspondente. Ditas gravacións serán comunicadas ós aspirantes antes do comenzo das probas, e serán destruídas unha vez se cumpra a finalidade para a que foron recollidas. Consistirá na tradución directa e/ou inversa dun ou varios textos, en castelán ou galego, nun tempo máximo de 30 minutos. Os textos serán elixidos polo tribunal inmediatamente antes de celebrarse a proba, correspondéndolle ao tribunal determinar o nivel de coñecementos esixidos para superar a proba. Esta proba estará dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos ás probas que estimen mais axeitadas para a súa comprobación. O presente exercicio puntuarase como apto ou non apto. Estarán exentos da realización deste exercicio os aspirantes que acrediten posuír, con carácter previo, como mínimo o título CELGA 2 ou equivalente debidamente homologado, correspondente ao nivel de estudos esixido para participar nas probas selectivas das que se trate, segundo a orde do 10 de febreiro pola que se modifica a orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, aos que se lles asignarán a cualificación de apto.1. Determinada a cualificación final dos aspirantes o Tribunal fará pública a relación de aprobados por orde de puntuación no Taboleiro de Anuncios da Casa Consistorial e na páxina web do concello.2. O Tribunal, en ningún caso, poderá aprobar nin declarar que superaron as probas selectivas un número superior de aspirantes ó das prazas.3. Porén, o Tribunal ao cualificar cada uno dos exercicios non terá en conta a limitación anterior, a cal só se terá en conta para formular á Alcaldía a proposta coa puntuación final, os cales nunca poderán superar o número de prazas convocadas.4. No caso de empate nas puntuacións totais de dous ou máis aspirantes, este resolverase tendo en conta a maior puntuación obtida no primeiro exercicio e se isto non fora suficiente pola puntuación obtida nos sucesivos exercicios ata que o empate se resolva. De persistir o empate este resolverase mediante unha nova proba a determinar polo tribunal.5. O tribunal poderá dispoñer a incorporación aos seus traballos de asesores especialistas, con voz e sen voto, cando a natureza ou as circunstancias así o aconsellen, limitándose os mencionados asesores a prestar a súa colaboración nas súas especialidades técnicas. Concluído o proceso selectivo e a proposta do tribunal cualificador, a Alcaldía ou a Xunta de Goberno Local, por delegación da Alcaldía, acordarán a contratación dos aspirantes propostos. A proposta do tribunal cualificador terá carácter vinculante para a Alcaldía e para a Xunta de Goberno Local. Se algún dos aspirantes non asinase o contrato no prazo que se lle conceda, baseándose na relación de cualificacións finais descrita na Base XI, a Alcaldía ou a Xunta de Goberno Local, por delegación da Alcaldía, poderán acordar a contratación do aspirante ou aspirantes que se precisen respectando, en todo caso, a orde de puntuación recollida na citada relación. A Alcaldía ou a Xunta de Goberno Local, por delegación da Alcaldía, poderán igualmente facer uso da facultade recollida no apartado anterior no suposto de que durante a vixencia do contrato algún dos traballadores cause baixa. O réxime de incompatibilidades será o previsto na Lei 53/1984, de 26 de decembro de Incompatibilidades do Persoal ó Servizo das Administracións Públicas e o seu Regulamento. Dacordo coa Lei Orgánica15/1999, de 13 de decembro, de Protección de Datos Persoais, informase ós participantes nesta convocatoria que os seus datos persoais quedarán arquivados no departamento de Persoal deste Concello, coa única finalidade de ter en conta a súa candidatura para o posto ofertado. As bases desta convocatoria vinculan á administración municipal, ao tribunal cualificador e aos aspirantes que participen no proceso selectivo. O tribunal cualificador queda facultado para interpretar as bases da convocatoria, así como para resolver cantas dúbidas e incidencias presente a súa aplicación, e poderá adoptar os acordos necesarios procurando a boa orde e desenvolvemento do proceso selectivo. Este proceso selectivo regularase polas presentes bases da convocatoria e, supletoriamente, no non previsto nelas, polo disposto para a selección de persoal laboral fixo no Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, e no Real decreto 896/1991, de 7 de xuño, sobre procedemento de selección na Administración local e demais normativa concordante. As bases da convocatoria e cantos actos administrativos se deriven delas e da actuación do tribunal cualificador poderán ser impugnadas nos casos e na forma establecidos pola Lei 30/92, de 26 de novembro, de Réxime xurídico das administracións públicas e do procedemento administrativo común. Así mesmo, a administración municipal poderá, no seu caso, revisar as resolucións do tribunal, segundo o previsto na citada Lei 30/92. Tema 1.—A Constitución Española de 1978. Estructura, Título Preliminar e Titulo I “Dos Dereitos e Deberes Fundamentais”. Tema 2.—O Estatuto de Autonomía de Galicia. Titulo Preliminar. Tema 3.—O Municipio. O termo municipal. A poboación. Lei 7/1985, de 2 de abril, reguladora das Bases de Réxime Local. Tema 4.—A organización do municipio. O Alcalde. A Xunta de Goberno Local. O Pleno. Lei 7/1985, de 2 de abril, reguladora das Bases de Réxime Local. Tema 5.—Dereitos e Deberes dos funcionarios públicos. Titulo III do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público. Tema 6.—Mecánica: Coñecementos xerais de tódolos elementos que compoñen un vehículo. Tema 7.—Hidráulica: Coñecementos xerais, mantemento e conservación dos vehículos. Precaucións a adoptar en caso de avarías. Tema 8.—Electricidade do automóbil: coñecementos xerais. Revisión e inspección de tódolos compoñentes dos vehículos do parque de maquinaria. Tema 9.—Mantemento básico e control de desgastes habituais en maquinaria pesada. Ferramenta básica de control de presións, niveis e tensións. Tema 10.—Especialidades no manexo de maquinaria pesada: formas de uso e precaucións básicas nos usos máis habituais. Tema 11.—Seguridade Vial: Normas de transporte relativas á maquinaria especial de obras e servizos. Tema 12.—Normas sobre prevención de riscos laborais. Especificidades propias en traballos con maquinaria de obras e servizos. Sinalización viaria. Lalín, 15 de xaneiro de 2016.—O Alcalde, Rafael Cuiña Aparicio.